मैक्सिको में हिंसा की घटनाओं में 17 मरे  
मांटेरी सिटी में सेना से हुई एक मुठभेड़ में आठ हथियारबंद लोग मारे गए, जबकि गुरेरो प्रांत के अकापुलको में हिंसक संघर्ष में नौ लोगों की मौत हो गई।
मैक्सिको में शुक्रवार को हिंसा की दो अलग-अलग घटनाओं में 17 लोगों की मौत हो गई। शुक्रवार सुबह उत्तरी मैक्सिको के नूवो लियोन प्रांत की राजधानी मांटेरी सिटी में सेना से हुई एक मुठभेड़ में आठ हथियारबंद लोग मारे गए।  सैनिकों ने मारे गए लोगों के पास से एके-47 और जी-3 राइफल, ग्रेनेड लांचर सहित आठ हथियार और कुछ वाहन बरामद किए हैं। इससे पहले शुक्रवार तड़के दक्षिणी मैक्सिको के गुरेरो प्रांत के अकापुलको में दो गिरोहों के बीच हिंसक संघर्ष में नौ लोगों की मौत हो गई।